google/wiki40b huggingface dataset:
Galdhøpiggen

Adkomst

De vanligste rutene til toppen er fra Spiterstulen (1 104 moh.) (mye stigning) og fra Juvasshytta (1 841 moh.) (krysser Styggebreen). Ruten fra Juvasshytta tar om lag tre timer opp (med ca. 45 minutter med forberedelser for kryssing av Styggebreen, én time på toppen og omtrent to timer ned. Å kjøre til Juvasshytta tar om lag 40 minutter fra Lom sentrum (15 minutter langs fylkesvei 55 og så 20 – 25 minutter opp grusveien (bomvei) til Juvasshytta. Dette er Norges høystliggende bilvei).
Turen fra Spiterstulen tar ca. fem timer opp og tre timer ned. I hovedsesongen er det også føring fra Spiterstulen opp på Galdhøpiggen via Eventyrisen på Svellnosbreen.
Motzfeldt

Motzfeldt er opprinnelig en tysk adelsslekt fra landsbyen Motzfeld ved Arnsberg i Westfalen. Vinhandleren Peter Motzfeldt utvandret til Danmark, og døde som stadskaptein i København i 1650. Datteren Maria (1614–1693) var gift med vinhandler Joachim Schumacher og var mor til statsmannen Peder Schumacher Griffenfeld (1635–99) og generalkrigskommissær Albert Gyldensparre (1642–1696). Sønnen Peter Motzfeldt (død 1702) var rådmann i København og var far til generalmajor Peter Nicolay Motzfeldt (ca. 1660–1732), som var stasjonert i Norge og har en rekke etterkommere der. Hans sønn, generalmajor Peter Jacob Motzfeldt (1699–1791), var stamfar for flere slektsgrener. I Tyskland fikk slekten 12. januar 1712 en adelsstadfesting.

Slektsvåpen

Blant annet i segl har slektens medlemmer ført dette slektsvåpenet i heraldisk beskrivelse (blasonering): I blått skjold en rød bjelke lagt over en brun stubbe med fire grønne blad. Som hjelmtegn på hjelmen er det en grønn stengel med fire sølv liljekonvaller mellom to sølv vinger. Eldre segl fra slekten har skjoldet skravert med prikker som betyr gull bunn. Våpenskjoldet er også ført med bare skjoldet som har en gull rangkrone på øvre skjoldkant.
Fisketrygd

Fisketrygd eller fiskeravgift er en avgift som betales av alle over 18 år som skal fiske i Norge etter laks, sjøaure og sjørøye i vassdrag, eller fiske etter nevnte arter med faststående redskap i sjøen. Årsavgiften gjelder fra 01.01.til 31.12. Betalingsmottaker er Direktoratet for naturforvaltning, men inntektene tilfaller Statens fiskefond.
Formålet med fiskeravgiften er å sikre midler til ulike tiltak som tilrettelegging for fiske i vassdrag, informasjonsarbeid, forskning og overvåking og generelt fiskefremmende formål. Avgiften ble innført på midten av 1960-tallet og ble lovfestet i lakse- og innlandsfiskeloven i 1964.
Det skal ikke betales fiskeravgift for å fiske etter innlandsfisk og kreps (fra 1. januar 2002). Men man må fortsatt kjøpe fiskekort eller innhente fisketillatelse hos fiskerettshaveren for slikt fiske. Direktoratet for naturforvaltning og Inatur Norge AS har inngått en samarbeidsavtale om internettbasert løsning for betaling av fiskeravgiften.
H.O.T.

H.O.T., eller High-Five Of Teenagers, var et koreansk boyband som regjerte hitlistene i sitt eget hjemland på slutten av 1990-tallet. Den besto av fem medlemmer og ble dannet i 1996 og oppløst fem år senere i 2001. H.O.T. har i tillegg til å være en av de mest suksessrike bandene gjennom tidene i Sør-Korea, også blitt sett på den gruppa som standarden for K-pop-genren i hjemlandet.
Slaget ved Cape Spartel

Opptakt

En storm skadet 10. oktober noen av de fransk–spanske skipene som lå for anker utenfor Algeciras, men ingen sank. Howes flåte eskorterte en handelskonvoi på vei til Gibraltar og dukket opp neste dag. På grunn av stormen var de blitt presset inn i Middelhavet. De Córdobas flåte dro den dagen nytte av en vest–nordvestlig vind og forfulgte konvoien, mens den spanske admiralen sendte sine mindre fartøyer for å skygge britene. Etter flere dagers kamp mot de vestlige vindene og strømmene klarte konvoien å gå inn til Gibraltar 17. oktober etter å ha unngått spanjolene.

Slaget

Noe senere, rundt soloppgang 20. oktober, fikk begge flåtene øye på hverandre rundt 29 km utenfor Cape Spartel. De Córdoba signaliserte en generell forfølgelse uten å ta hensyn til avdelingenes plassering. Den britiske slaglinjen var til styrbord for franskmennene og spanjolene. Rundt 13.00, og etter at De Córdobas flaggskip, den 112 kanoner store Santísima Trinidad nådde sentrum av den kombinerte linjen, var flåtene rundt 3 km fra hverandre. Britene senket seilene for å komprimere sin slaglinje. Rundt 17.45 åpnet den fransk–spanske flåten ild. Britene besvarte ilden, mens Howe gav signal om å sette seil, noe som gjorde at 14 fransk–spanske skip var overflødige, blant dem to store skip. Ingen engelske skip kom egentlig i nærkamp til tross for forsøkene til de Córdobas skip som jaget den flyktende britiske flåten. 21. oktober var flåtene rundt 19 km fra hverandre. De Córdoba sørget for at reparasjoner ble utført og var klar til å fortsette kampene. Men britene hadde forsvunnet.

Etterspill

Gibraltar hadde lenge vært under beleiring fra fransk–spanske skip og trengte forsyninger sårt. Howe lyktes i sitt hovedmål, å sikre at konvoien ankom sikkert og returnerte til England med noen skader og noen få døde og sårede for å forklare marineledelsen hvorfor han ikke klarte å beseire fienden. Howes fremferd ble undersøkt, og han fikk en alvorlig reprimande. I fremtidige trefninger med fiender, skulle britiske flåter angripe intenst, uansett i hvilke proporsjoner, i frykt for at deres kommandant ville bli fjernet.
Deres skips seilingskvaliteter gjorde det mulig for britene å avslå kamper, og fra da av konsentrerte den spanske marinen seg om å bygge raskere skip for å unngå disse situasjonene som slaget ved Cape St Vincent, «Moonlight Battle», to år tidligere, da Rodneys flåte på 18 skip forfulgte og angrep de Lángaras flåte på 11 skip.
Pseudepectasis

Utseende

En middelsstor, tynn, matt lysbrun trebukk. Antennene er noe lenger enn kroppen. Hodet er forholdsvis stort, minst så bredt som pronotum, som er svakt tønneformet, og bare litt smalere enn dekkvingene. Dekkvingenes bakhjørner er trukket ut til spisser («frakkeskjøter»).

Utbredelse

Arten lever i det sørøstlige Brasil.
Tilfredshet kapell

Tilfredshet kapell er et gravkapell på Tilfredshet kirkegård ved området Elgeseter mot Nidelva sør for Trondheim sentrum. Kapellet ble tegnet av arkitekt Nils Ryjord og er preget av spesiell utsmykning som blant annet innebærer dragehoder, ikke ulikt stavkirker. Kapellet ble innviet i 1898 og har 170 sitteplasser. I tilknytning til kapellet er det oppført et krematorium, tegnet av arkitekt Gunnar Stabell og oppført i 1919.
På Tilfredshet kirkegård, noen titalls meter lenger sør for kapellet, finnes også et tilhørende klokketårn med mer eller mindre samme utsmykning som kapellet. Dette er for øvrig også tegnet av Nils Ryjord, og ble oppført i 1901.
Tilfredshet kapell er underlagt Nidaros domprosti, og benyttes til gravferder for både Domkirkens sogn og Vår Frue sogn.
Villa Muramaris

Historie

Etter flere år har leid hytte på Gotland par kjøpte Roosval 1915 land der, etter noen år kom til å omfatte ca 22 dekar. Kostnaden for hele anlegget utgjorde mellom 25 000 og 30 000.  Paret var godt bevandret i sin tid kunstneriske strømninger og de første skissene til Muramaris de gjorde seg. Arkitekten Arre Essén designet byggetegninger og Johnny Roosval var byggherre. Paret Roosval ønsket huset for å samhandle med den omkringliggende naturen og havet. Ideene har likhetstrekk med Villa San Michele Axel Munthe bygget på Capri. Muramaris opprettet inspirert av Middelhavet arkitektur og Gotland middelalderen. I området ble bygget, i tillegg til bolighuset, inkludert studio, tehus, badstuer og lysthus. Her ble bygget en golfbane og en hage i italiensk barokk stil.

Utforming

Husets grunnplan var firkantet og besto av to rektangulære deler. En del hadde to etasjer, mens den andre hadde en køyeseng resultat av et tak. Vinduene var uregelmessig plassert, avhengig av rommets ulike funksjoner. I første etasje var det en stor stue, arbeidsrom, kjøkken, noen mindre rom og en loggia. Ovenpå var to soverom, hall og takterrasse.
Huset interiør var rikt dekorert, til slutt, Ellen Roosval merchandise. Hun gjorde seg en stor peis i sandstein som ble plassert sentralt i husets stue. På tak og vegger var dekorative malerier av forskjellige farger laget av kunstnerne Gerda Ruuth og Martha Anckar Swärd. Den grå-hvite fasaden ble pusset og hvitkalket, og de manglende dekorasjoner.

Hagen

Grunnplan av hagen ble laget av kunstneren Nils von Dardel. Den ble kåret til hagen. Komplekset, omgitt av en pusset mur, ble gjort i flere avdelinger og for ulike behov. Ellen Roosval stige til den viktigste delen av hagen dekorasjon med symbolsk ladede skulpturer og fontener av hvit marmor. I hagen er det også en fontene av Sigrid Fridman.

Huset i dag

For 35 år bodde de Roosval i Muramaris, og etter Johnny Roosval død i 1965 bebodd sommeren hans andre kone Agneta Roosval som solgte den i midten av 1980 talet.1987 utnevnt styret Gotland huset inn i en bygning. Siden 1995 eide innretningen av øyeleger Birgitta Amer, som startet en renovering av villaen og den tilhørende hagen. På 18. januar 2013 helt ødelagt Muramaris i en ødeleggende brann.
Warm Bodies

Handling

Zombien R (Nicholas Hoult) lever i en apokalypseversjon av USA hvor zombiene regjerer og spiser hjernene til de levende personene. En dag spiser R hjernen til en tenåringsgutt, men blir forelsket i kjæresten hans Julie (Teresa Palmer), som han redder fra sine medzombier og tar tilbake til leiren sin. Da hun drar sin vei nekter R å gi opp og setter etter henne, og risikerer sitt eget liv ved å følge henne til menneskenes leir, samtidig som handlingene hans kan forandre hele den livløse verden.
Mobiltelefondommen

Rt. 2007 s. 1274, populært kalt mobiltelefondommen og Nokia-dommen, var en dom av Norges Høyesterett i 2007 innen obligasjonsrett og kjøpsrett som gikk på rett til heving av kjøp etter forbrukerkjøpsloven. I saken var spørsmålet når den absolutte reklamasjonsfristen for en mobiltelefon løp ut. Dommen er et prejudikat for lignende saker. Her ble den absolutte reklamasjonsfristen for mobiltelefoner satt til fem år.

Faktum

En kvinne kjøpte en Nokia 6100 til 2525 kr i desember 2003. Etter to års bruk oppsto det et problem med tastaturet, og to år og tre måneder etter kjøpet reklamerte hun på mangelen.  Nokia avviste kravet, og mente at reklamasjon måtte fremsettes innen to år etter forbrukerkjøpslovens § 27 annet ledd (avsnitt) første punktum (setning). Kvinnen ble bistått av Forbrukerforsikring AS, som hevdet at en mobiltelefon var ment å vare vesentlig lenger, og at reklamasjonsfristen dermed måtte utvides til fem år etter § 27 annet ledd andre punktum.

Høyesteretts vurdering

Høyesterett gjorde en vurdering av forbrukerkjøpslovens § 27 annet ledd første og andre punktum, hvor det står: Reklamasjon må senest skje to år etter at forbrukeren overtok tingen. Dersom tingen eller deler av den ved vanlig bruk er ment å vare vesentlig lengre, er fristen for å reklamere fem år. Retten kom frem til at en mobiltelefon er ment å vare vesentlig lengre enn to år, normalt opp mot tre til fire år, og tok da hensyn til teknisk holdbarhet og ikke hva som er vanlig utskiftningstakt for mobiltelefoner. Den absolutte reklamasjonsfristen for mobiltelefon ble derfor satt til fem år.
1310-årene

-- 1310 -- 1311 -- 1312 -- 1313 -- 1314 -- 1315 -- 1316 -- 1317 -- 1318 -- 1319
Tiårsoversikt
Søre Castrénøya

Søre Castrénøya er ei øy som utgjør den sørligste delen av øygruppen Castrénøyane langt nord på Svalbard. Øya ligger like nord for Laponiahalvøya og innenfor Sjuøyane, nord av Nordaustlandet, i Gustav V Land. Den er en del av Nordaust-Svalbard naturreservat.
Arealet av øya er om lag 2 km².
Aleksej Tsjervonenkis

Aleksej Tsjervonenkis er en russisk matematiker, og en av de største bidragsyterne innen Vapnik-Tsjervonenkis-teorien.
Partido Socialista (Portugal)

Historie

Sosialistpartiet ble grunnlagt den 19. april 1973 i Vest-Tyskland. De 27 delegatene som deltok i partiets grunnleggelse, ønsket å danne et parti dedikert til sosialismen, og mot det portugisiske diktaturet, kjent som Estado Novo.
Den 25. april 1974, førte nellikrevolusjonen til diktaturets endelige fall, og til demokratiets gjenopprettelse. Sosialistpartiets generalsekretær Mário Soares returnerte til Portugal etter en tid i eksil i Frankrike. Ved hans ankomst ble Soares utnevnt som Portugals utenriksminister. Ett år senere skulle det holdes valg til grunnlovsforsamlingen i landet, for første gang på demokratisk vis siden før den annen verdenskrig. PS vant både valget til grunnlovsforsamlingen i 1975 og parlamentsvalget i 1976.
Ved parlamentsvalget i 1979 og 1980 tapte Sosialistpartiet til høyrekreftene, men kom igjen til makten i 1983. Etter valget dannet PS en storkoalisjon med det borgerlige Sosialdemokratiske partiet. Etter bare to år kollapset koalisjonen, noe som utløste nyvalg i 1985; sosialistene led sitt største nederlag noen sinne, og fikk under 21 prosent av stemmene.
Etter 10 år i opposisjon, kom PS nok en gang til makten i 1995, og holdt på den til 2002. José Sócrates ledet partiet til seier også i 2005, og ble deretter landets statsminister. Han satt til 2011, da PS kun oppnådde 28 prosent av stemmene – et kraftig fall fra de 37 prosent de samlet i 2009.
Til tross for det relativt dårlige resultatet ved parlamentsvalget i 2011, ble Sosialistpartiet Portugals største ved lokalvalget i 2013, der det oppnådde 36 prosent av stemmene. Siden 2012 har partiet kontinuerlig ledet på de portugisiske meningsmålingene.
Ila fengsel og forvaringsanstalt

Ila fengsel og forvaringsanstalt er et fengsel som ligger i strøket Ila i Bærum kommune i Akershus. Fengslet har 124 plasser fordelt på 12 avdelinger og 230 ansatte. Over halvparten av plassene (67 plasser) er tilrettelagt for forvaringsdømte.

Historikk

Ila fengsel ble opprinnelig bygget som kvinnefengsel i årene 1938 til 1939 og sto ferdig til bruk i 1940 da Norge kom med i andre verdenskrig og ble okkupert av Tyskland. Fengslet ble brukt til å huse norske krigsfanger fra 1940 og ble tatt i bruk som konsentrasjonsleir av tyskerne i 1941, under navnet Grini fangeleir. Fengselet huset i hovedsak nordmenn som var i politisk opposisjon til de tyske makthaverne.
Etter krigen skiftet Grini navn til Ilebu fengsel og ble fra 8. mai 1945 leir for vareteksfengslede og dømte landssvikere. Fra 1951 ble Ila sikringsanstalt, et fengsel for fanger som var idømt sikring i tillegg til straff. Fra 1976 til 2000 ble fengselet kalt Ila landsfengsel og sikringsanstalt.
Ila landfengsel og sikringsanstalt endret navn i 2002 da den første forvaringsavdelingen åpnet. Ila ble tildelt rollen som forvaringsanstalt for menn i Norge, og endret da navn til Ila fengsel, forvarings- og sikringsanstalt. Navnet omfattet fremdeles «sikringsanstalt» etter dette navneskiftet fordi fanger dømt til sikring fortsatt var i soning på Ila (selv om fanger allerede da ikke lengre ble dømt til sikring, men til forvaring). Ila byttet igjen navn i 2011 til Ila fengsel og forvaringsanstalt, da ingen innsatte lenger er idømt sikringsdom i Norge. Fengselet gikk gjennom en omfattende ombygging innvendig og har nå en ordinær kapasitet på 124 plasser fordelt på tolv avdelinger.
Østlendingen

Østlendingen er en avis som utkommer i Elverum i Hedmark.  
Den er lokalavis for Østerdalen, Solør, Glåmdalen, samt Trysil og Engerdal. Østlendingen utgis som morgenavis seks dager i uken. Avisen kom med sitt første nummer 5. januar 1901. Avisa eies i dag 67,21 prosent av Amedia, mens de resterende prosentene eies av større og mindre aksjonærer.
Avisa var opprinnelig Arbeiderdemokratenes partiavis, men ble gradvis overtatt av Bondepartiet på 1920-tallet som følge av økonomiske problemer. Ansvarlig redaktør og daglig leder er Tom Martin Kj. Hartviksen. Avisa konkurrerer i dag med Hamar Arbeiderblad og Lokalavisa Trysil - Engerdal om å dekke de sentrale delene av fylket. I den sørlige delen av fylket har Glåmdalen størst utbredelse.
Avisas mest kjente medarbeider har vært Dagfinn Grønoset. Østlendingen ble i likhet med en rekke andre norske aviser domfelt etter frigjøringen i 1945 for tyskvennlig holdning i okkupasjonsåra.
Golden Globe

Golden Globe er en amerikansk prisutdeling for film og fjernsyn, som årlig finner sted under en formell middag. Prisutdelingen har siden 1944 vært arrangert av Hollywood Foreign Press Association (HFPA), og er en viktig del av filmindustriens «prisutdelingsårstid», som hvert år toppes av Oscarutdelingen. 
Utdelingen av Golden Globe-prisene har siden 1996 blitt sendt på NBC, og er vanligvis den tredje mest sette fjernsynssendte prisutdelingen hvert år, bak Oscar og Grammy.
Utdelingen finner sted tidlig på året, basert på stemmer fra 86 journalister bosatt i Hollywood og med tilknytning til media utenfor USA.
Utvelgelsen for Golden Globe-prisene begynner 1. oktober.
Cecil B. DeMille-prisen er en ærespris til spesielt talentfulle skuespillere som har utmerket seg. Cecil B. DeMille var en av de mest suksessfulle filmskaperne gjennom første delen av 1900-tallet. Han var også den første som mottok prisen i år 1952.
Hvert år blir det bestemt en som skal være Miss/Mr. Golden Globe. Det er ofte døtre og sønner av godt kjente kjendiser som blir plukket ut.
1. divisjon ishockey for junior U-17

1. divisjon U-17 (2008-2012) var aldersbestemt Ishockeyliga i Norge etter Eliteserien U-17 for 17 åringer og nedover til U13 og administres av Norges Ishockeyforbund. Vinneren av seriespillet ble seriemester, det var ingen direkte opprykk.

Histotie

Serien ble strartet 2008/09 sesongen og erstattet Junior 1.divisjon.
Quiché

Quiché eller k'iche er en urfolkgruppe som regnes som en av de mayiske gruppene. De holder til i områder i det som i dag er Guatemala. Språket deres, quiché, er et mesoamerikansk språk i den mayiske språkfamilien, og snakkes av over én million mennesker. Ordet k'iche'  betyr «mange trær». Oversettelsen til nahuatl, Cuauhtēmallān, ga navn til landet Guatemala.
Den mest kjente quicheen er sannsynligvis Rigoberta Menchú, en forkjemper for urfolks rettigheter som ble tildelt Nobels fredspris i 1992.
Mimix

Mimix var et norsk danseband fra Vestfold, som startet i 1972 med utspring fra «4-ESS». Bandet bestod i begynnelsen av Tor Stokness (trekkspill/bass/vokal), Jan Stokness (gitar/vokal), Øyvind Eriksen (bass/gitar/vokal *) for øvrig bandnavnets opphavsmann), Marvin Hermansen (trommer/vokal), Marit Slettingdalen (gitar/vokal). Etter en kort periode ble også Alfred Håkonsen (saksofon/klarinett/perkusjon/vokal) med i bandet. Da Marit, og etter hvert også Tor og Jan ga seg, så ble disse erstattet med hhv. Arvid Numme (gitar/vokal), Gunnar Schweiger (piano/vokal), og Ingrid Teigen (vokal) – senere Inger Svendsen (vokal). Gunnar flyttet etter hvert fra distriktet, og ble erstattet av Tom Ole Nilsen (orgel). Da Øyvind etter hvert måte i «kongens klær», så ble bassen overtatt av Bjørn Johannessen – og deretter «Historie».............. 
•) Navnet Mimix var opprinnelig Mimics (av mimic = etterape), og kom til etter ivrig leting etter nytt bandnavn i den røde norsk-engelske ordboken fra skolen. Navnet ble senere endret fra «cs» til «x» etter at det sto feil på trykk i lokal-avisen da de skulle spille på syd-vest landet. Bandet syntes dette så «tøft» ut, og beholder senere x’en.

Historie

Deres debutalbum, Kom og dans med meg, ble utgitt i 1985. Mimix hadde da sju medlemmer, og bestod av Håkonsen, Johannessen og Hermansen samt Bente Bøe (vokal), Leif-Åge Fredriksen (keyboards/vokal), Arvid Numme (gitar/mandolin/vokal) samt Jon Teyler (steelgitar/gitar/mandolin/vokal). Album nummer to ble utgitt i 1990 og het California Blue. Her finnes sanger som blant annet tittelmelodien «California Blue» og «Piken i dalen». Bente Bøe og Leif-Åge Fredriksen hadde sluttet, og Roger Askjem (keyboard/trekkspill/vokal) kom med som nytt medlem på dette albumet.
Albumet De nære ting ble utgitt i 1991, og foruten tittelmelodien «De nære ting» var blant annet sangen «Ola var fra Sandefjord» med her. Det neste albumet til Mimix var Jukebox fra 1992, og av låtene på dette albumet kan nevnes «Jukebox i mitt hjerte» («Jukebox in My Mind») og «Vandringsmenn synger». Dette ble den siste utgivelsen som Marvin Hermansen var med på, da han døde i 1993. Så gikk det fire år før Mimix kom med en ny CD. Takk for sist kom i 1997 og inneholdt blant andre ««Hvorfor» («Crazy») og «Kommer nå». Rune Eriksen var ny trommeslager. Dette ble bandets siste utgivelse, og i 1998 bestemte medlemmene seg for å slutte.
Nestorianisme

Om læren

Under de kristologiske diskusjoner på 400-tallet var det som ble kalt nestorianismen motpolen til monofysittismen.
Ettertiden kjenner nestorianismen primært fra anatemaet Kyrill av Alexandria og konsilet i Efesos rettet mot den. Hovedpunktet i den nestorianske lære skal ha vært at Jesus Kristus var to personer og to naturer: én person med en guddommelig natur, og én person med en menneskelig natur. Hvert av den inkarnerte Kristi attributter, og hver av hans gjerninger, kan dermed tilordnes den ene eller eller den andre av disse personer. Begge personer er kun sammenknyttet ved et kjærlighetens bånd.
Diapraksis

Diapraksis er et begrep som betegner hvordan representanter fra ulike religioner deler et felles engasjement, og derfor går sammen om et felles arbeid.
Begrepet ble introdusert av Lissi Rasmussen som bruker det for å vise til hvordan god dialog mellom forskjellig troende utvikler seg ved at mennesker gjør ting sammen. Dette fant hun ved sin forskning i blant annet Nigeria og Tanzania. Mye forskjellig diapraksis foregår i dag, og oppstår ofte fordi mennesker fra ulike religioner har likt syn på hvordan de på en praktisk måte kan møte ulike utfordringer i samfunnet lokalt og globalt.
Liten ospebukk

Utseende

En middelsstor (9-15 mm), slank, mørk trebukk. Fargen ligner på tistelbukk (Agapanthia villosoviridescens), men den er betydelig mer robust bygd enn denne arten, og lever dessuten i et annet habitat. Kroppen er sylindrisk med mørke, utstående hår. Antennene er kortere enn kroppen, hvert ledd er tofarget  med en gråaktig indre del og en svart ytre del. Hodet har en grågul tegning på issen formet som en omvendt V. Pronotum er rektangulært sett ovenfra, litt bredere enn langt, med grågule striper på sidene. Dekkvingene er parallellsidige, bare litt bredere enn pronotum, grågule, tett besatt med mørke flekker bortsett fra i noen områder so står igjen som lyse flekker, gjerne fire på hver vinge. Beina er gråbrune.

Levevis

Larven utvikler seg under barken på levende osper. Den danner en gallelignende utvekst i veden. Hunnen gnager en hesteskoformet fure i barken og legger et egg i denne. Som en respons på larvens gnaging produserer treet en knapt valnøttstor, galleaktig byll. Utviklingen tar to år. Opp gjennom årene har bestanden av denne arten svinget sterkt. Når den har vært særlig tallrik, har den gjort betydelig skade på tømmer av osp, dels ved larvenes gnag, dels ved at hakkespetter har skadet trærne for å få tak i larvene.

Utbredelse

Arten er utbredt over det meste av Palearktis, og finnes også i Nord-Amerika. I Norge er den utbredt på Østlandet og Sørlandet, men det finnes spredte funn over det meste av landet.
Bridge House Estates

Bridge House Estates er et legat i Storbritannia forvaltet av Corporation of London. Legatet ble opprinnelig stiftet for å holde ved like London Bridge, og har siden gjenoppbygget broen flere ganger, finansiert oppførelsen av Blackfriars Bridge og Tower Bridge, ervervet Southwark Bridge og overtatt eierskapet til London Millennium Bridge.
Legatet hadde sine første kontorer i en bygning kalt Bridge House på sydsiden av London Bridge, rett innenfor City of Londons grenser. Det ble opprinnelig finansiert av avgifter på London Bridge, samt veldedige bidrag, og samlet etterhvert en omfattende eiendomsportefølje som gjorde legatet selvforsørgende. I tillegg til å vedlikeholde broene har stiftelsen siden 1995 benyttet overskuddet til å utdele stipender til beste for Stor-Londons innbyggere.
Valerică Găman

Landslaget

Han ble tatt ut i Romanias EM-tropp til EM i Frankrike 2016.
Marcadet Poissonniers (Paris Metro)

Marcadet Poissonniers er en stasjon på metroen i Paris.
Stasjonen betjener linje 4 og linje 12.